CELEX: 62009TN0055
Language: lt
Date: 2009-02-13 00:00:00
Title: Byla T-55/09: 2009 m. vasario 13 d. pareikštas ieškinys byloje Swarovski prieš VRDT – Swarovski (Daniel Swarovski Privat)

1.5.2009   
            
            
               LT
            
            
               Europos Sąjungos oficialusis leidinys
            
            
               C 102/18
            
         2009 m. vasario 13 d. pareikštas ieškinys byloje Swarovski prieš VRDT – Swarovski (Daniel Swarovski Privat)
   
   (Byla T-55/09)
   2009/C 102/30
   Kalba, kuria surašytas ieškinys: vokiečių
   
      Šalys
   
   
      Ieškovas: Daniel Swarovski (Volders, Austrija), atstovaujamas advokato R. Küppers
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Swarovski AG (Tryzenas, Lichtenšteinas)
   
      Ieškovo reikalavimai
   
   
               —
            
            
               Panaikinti 2008 m. lapkričio 9 d. Pirmosios apeliacinės tarybos sprendimą apeliacinėje byloje R 0348/2008-1.
            
         
               —
            
            
               Atmesti apeliaciją.
            
         
               —
            
            
               Priteisti iš kitos procedūros Apeliacinėje taryboje šalies bylinėjimosi išlaidas, įskaitant ir bylinėjimosi apeliacinėje procedūroje išlaidas.
            
         
      Ieškinio pagrindai ir pagrindiniai argumentai
   
   
      Bendrijos prekių ženklo paraišką pateikęs asmuo: ieškovas.
   
      Prašomas įregistruoti Bendrijos prekių ženklas: žodinis prekių ženklas „Daniel Swarovski Privat“ 3, 4, 8, 9, 15, 16, 18, 20, 21, 26, 28, 29, 30, 31, 32, 33, 39 ir 44 klasių prekėms ir paslaugoms (paraiška Nr. 3 981 099).
   
      Prekių ženklo ar žymens, kuriuo grindžiamas protestas, savininkas: Swarovski AG.
   
      Prekių ženklas ar žymuo, kuriuo grindžiamas protestas: žodinis prekių ženklas DANIEL SWAROVSKI 16, 18, 21, 25 ir 41 klasių prekėms ir paslaugoms (Bendrijos prekių ženklas Nr. 3 895 133); žodinis prekių ženklas „Swarovski“ 2, 3, 6, 8, 9, 11, 16, 18, 19, 20, 21, 24, 25, 28, 34, 35 ir 41 klasių prekėms ir paslaugoms (Bendrijos prekių ženklas Nr. 3 895 091); žodinis prekių ženklas „Swarovski“ 36 klasės paslaugoms (Austrijos žodinis prekių ženklas Nr. 218 795); žodinis prekių ženklas „Swarovski“ 11, 16, 21 ir 34 klasių prekėms (Austrijos žodinis prekių ženklas Nr. 96 389) bei žodinis prekių ženklas „Swarovski“ 8, 9, 11, 14, 18, 21, 25 ir 26 klasių prekėms (tarptautinė registracija Italijai Nr. 528 189).
   
      Protestų skyriaus sprendimas: iš dalies patenkinti protestą.
   
      Apeliacinės tarybos sprendimas: iš dalies atmesti apeliaciją.
   
      Ieškinio pagrindai: Reglamento (EB) Nr. 40/94 (1) 8 straipsnio 1 dalies b punkto ir 5 dalies pažeidimas, nes nėra galimybės supainioti nagrinėjamus prekių ženklus, nekenkiama ankstesniems prekių ženklams, be to, ankstesnių prekių ženklų apsaugos apimtis buvo nustatyta netinkamai.
   
      (1)  1993 m. gruodžio 20 d. Tarybos reglamentas (EB) Nr. 40/94 dėl Bendrijos prekių ženklo (OL L 11, p. 1; 2004 m. specialusis leidimas lietuvių k., 17 sk., 1 t., p. 146).